….. (sz.) napirend

**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság**

**2022. augusztus 29 - i ülésére**

**Tárgy:**  *Javaslat a II. kerület közigazgatási területén a parkolás rendjét szabályozó, a Budapest Főváros II. Kerületi Önkormányzat Képviselő-testülete 14/2010. (VI. 24.) önkormányzati rendeletének módosítására a főváros területén a parkolás rendjét szabályozó 30/2010. (VI.4.) Fővárosi Közgyűlési rendelet 2022. szeptember 5-étől hatályba lépő módosítása kapcsán*

**Készítette:** …………………………..

**Nagy Zsuzsanna**

parkolási osztályvezető

**Egyeztetve**: …………………………

**Kalocsai Tímea**

városüzemeltetési igazgató s.k.

A napirend tárgyalása zárt ülést nem igényel.

**Tisztelt Településüzemeltetési, Környezetvédelmi és Közbiztonsági Bizottság!**

A Fővárosi Közgyűlés 2022. június 29-én hozott döntése értelmében 2022. szeptember 5-i hatállyal módosul a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet (továbbiakban: Fővárosi Rendelet).

A Fővárosi Rendelet módosítás célja a főváros területén a parkolás egységesítése.

A módosítások részét képezi az egységes díjtételű, üzemidejű és azonos időkorláttal rendelkező zónák kialakítása, melyeket a főváros területén egységesen alkalmazandó kiegészítő táblán jelenít meg mellékletében a 30/2010. (VI.4.) Főv. Kgy. rendelet. A módosítás részét képezi továbbá, hogy a korábbiakkal ellentétben a Fővárosi Rendelet szöveges határoló útvonal helyett térképen ábrázolja a várakozási övezeteket.

A fent jelzetteknek megfelelően a II. kerület közigazgatási területén a parkolás rendjét szabályozó – Budapest Főváros II. Kerületi Önkormányzat Képviselő-testületének 14/2010. (VI.24.) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló önkormányzati rendelet (továbbiakban: Rendelet) módosítása több ponton vált szükségessé.

Módosítás szükséges a Rendeletben az üzemidő 8:30 perctől történő jövőbeni biztosítása érdekében, az egységesített zónák határoló útvonalainak változása, valamint a várakozási hozzájárulások kapcsán.

A 2022. szeptember 5-től hatályos változásokon túl pontosítás szükséges a gyermekszállítási kedvezmény érvényességét illetően.

A fent jelzett módosításokat részleteiben jelen előterjesztés határozati javaslatai tartalmazzák.

Kérem a Tisztelt Bizottságot, hogy az előterjesztést megtárgyalni és véleményezni szíveskedjék.

**Határozati javaslatok**

A Településüzemeltetési, Környezetvédelmi és Közbiztonsági Bizottság Budapest Főváros II. Kerületi Önkormányzat Képviselő-testületének 24/2019. (XI.18.) önkormányzati rendelet 5. mellékletének 5.5. pontjában foglalt feladatkörében eljárva úgy dönt, hogy

1. A parkolási üzemidő kezdetének 8:30 percben történő megállapítását a Budapest Főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet módosításának 2022. szeptember 5-i hatálybalépését követően is szükségesnek tartja, azzal **egyetért** **és a Rendelet módosításának kezdeményezését javasolja a Képviselő-testület felé.**

**Felelős**: TKKB

**Határidő**: a KT soron következő ülése

2. A II. kerület közigazgatási területén a lakossági várakozási hozzájárulások területi érvényességének módosítása szükséges oly módon, hogy a fővárosi tulajdonú területek esetén az a Budapest Főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet 2022. szeptember 5-i módosításában meghatározott fővárosi tulajdonú területekre terjedjen ki. Jelen határozati javaslattal a Bizottság **egyetért és javasolja annak kezdeményezését a Képviselő-testület felé.**

**Felelős**: TKKB

**Határidő**: a KT soron következő ülése

3. Kiegészítés szükséges a gyermekszállítási kedvezmény érvényességi idejét illetően a Budapest Főváros II. Kerületi Önkormányzat Képviselő-testületének 14/2010. (VI.24.) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló önkormányzati rendelet szövegezésében oly módon, hogy az adott évben augusztus 31-ét megelőzően igényelt hozzájárulás adott év augusztus 31-ig érvényes, míg az augusztus 31-én vagy azt követően igényelt hozzájárulás az adott évet követő év augusztus 31-éig marad érvényben. A Bizottság jelen határozati javaslatban foglaltakkal **egyetért és javasolja annak elfogadását a Képviselő-testület felé.**

**Felelős**: TKKB

**Határidő**: a KT soron következő ülése

4. A Budapest Főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet 2022. szeptember 5-i módosításában meghatározottak értelmében módosítás szükséges a II. kerület közigazgatási területén a gazdálkodói várakozási hozzájárulás területi érvényességét illetően oly módon, hogy az a fővárosi tulajdonú területekre ne terjedjen ki. A Bizottság jelen határozati javaslatban foglaltakkal **egyetért és javasolja annak elfogadását a Képviselő-testület felé.**

**Felelős**: TKKB

**Határidő**: a KT soron következő ülése

Budapest, 2022. augusztus 24.

**Őrsi Gergely**

**polgármester megbízásából eljárva**

**Nagy Zsuzsanna**

osztályvezető

**A Budapest Főváros II. Kerületi Önkormányzat** **Képviselő - testületének**

**…/2022. (… …) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet módosításáról**

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában meghatározott feladatkörében eljárva a következőket rendeli el. |
| Rendelet 1. §(3) bekezdése  1.§  (3) A várakozási övezetekben munkanapokon 8.30 és 18.00 óra között, díjfizetés ellenében lehet várakozni.  Ettől eltérő időtartamban, munkanapokon 8.30 és 20.00 óra között, díjfizetés ellenében lehet várakozni a Széll Kálmán tér - Szilágyi Erzsébet fasor - Trombitás utca - Garas utca - Marczibányi tér - Keleti Károly utca - Margit körút által határolt területen (beleértve a határoló utakat és tereket) | **1. §**  A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 1. § (3) bekezdése helyébe a következő rendelkezés lép:  „(3) A várakozási övezetekben munkanapokon 8.30 órai üzemkezdettel az A, B és C zónákban 18:00, 20:00, illetve 22:00 óra között, díjfizetés ellenében lehet várakozni.” |
| Rendelet 3. §(2) bekezdése  3.§  (2) A lakossági várakozási hozzájárulás az 1.§ (2) bekezdésében meghatározott 1. és a 2-3. övezetben lévő, kerületi önkormányzati tulajdonú közúti várakozóhelyeken és fővárosi önkormányzati tulajdonú közúti várakozóhelyeken időtartam korlátozás nélküli várakozásra jogosít. | **2. §**  A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3. § (2) bekezdése helyébe a következő rendelkezés lép:  „(2) A lakossági várakozási hozzájárulás az 1. § (2) bekezdésben meghatározott melléklet 1. és 2. pontban szereplő, kerületi önkormányzati tulajdonú területeken és a főváros területén a parkolás rendjét szabályozó 30/2010. (VI.4.) Főv. Kgy. rendeletben rögzített fővárosi önkormányzati tulajdonú közúti várakozóhelyeken időtartam korlátozás nélküli várakozásra jogosít.” |
| Rendelet 3/A. §(5) bekezdése  3/A.§  (5) A gyermekszállítási várakozási hozzájárulás, a kiadás napjától a kiadás évét követő év augusztus 31-ig érvényes. | **3. §**  A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3/A. § (5) bekezdése helyébe a következő rendelkezés lép:  „(5) A gyermekszállítási várakozási hozzájárulás adott év augusztus 31-ig érvényes. Amennyiben a hozzájárulás kiadása adott év augusztus 31-ét követően történt, úgy annak érvényessége a kiadás évét követő év augusztus 31-e.” |
| Rendelet 4. §(3) bekezdése  4.§  (3) A gazdálkodói várakozási hozzájárulás az adott zónában lévő kerületi önkormányzati tulajdonú közúti várakozóhelyeken és fővárosi önkormányzati tulajdonú közúti várakozóhelyeken kedvezményes díjú és üzemidőn belül időtartam korlátozás nélküli várakozásra jogosít. | **4. §**  A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 4. § (3) bekezdése helyébe a következő rendelkezés lép:  „(3) A gazdálkodói várakozási hozzájárulás az adott zónában lévő kerületi önkormányzati tulajdonú közúti várakozóhelyeken kedvezményes díjú és üzemidőn belül időtartam korlátozás nélküli várakozásra jogosít.” |
| Rendelet 1. melléklete   1. **melléklet**   **A Budapest Főváros II. Kerületi Önkormányzat által a parkolási övezetbe bevont területek**   1. A Margit körút - Széna tér - Csalogány utca Bem rakpart által határolt terület, beleértve a határoló utakat és tereket és a Széll Kálmán tér. 2. A Margit körút - Széll Kálmán tér - Szilágyi Erzsébet fasor - Trombitás út - Garas utca -Marczibányi tér - Ribáry utca - Bimbó út - Ady Endre utca - Szemlőhegy utca - Rómer Flóris utca - Margit utca által határolt terület, beleértve - a Margit körút, a Széll Kálmán tér és a Marczibányi tér kivételével - a határoló utakat és tereket és a Mecset utca. 3. A Szilágyi Erzsébet fasor - Szilágyi Erzsébet fasornak a Pázsit utca és Házmán utca közötti szakasza - Gábor Áron utca - Pasaréti út - Radna utca - Herman Ottó út - Lorántffy Zsuzsanna út - Fillér utca - Lévay utca - Alvinci út - Bimbó út -Alsó Törökvész út - Eszter utca - Áldás utca - Szemlőhegy utca - Ady Endre utca - Bimbó út - Ribáry utca - Marczibányi tér - Garas utca-Trombitás út által határolt terület, beleértve - a Szemlőhegy utca, az Ady Endre utca, a Bimbó út, a Ribáry utca, a Garas utca és a Trombitás út kivételével - a határoló utakat és tereket. 4. A Margit körút - Margit utca - Rómer Flóris utca - Szemlőhegy utca- Józsefhegyi utca - Csejtei utca - Pusztaszeri út - Szépvölgyi út - Árpád fejedelem útja által határolt terület, beleértve a határoló utakat és tereket. | **5. §**  A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 1. melléklete helyébe az 1. melléklet lép.  „**1. melléklet**  **A Budapest Főváros II. Kerületi Önkormányzat által a parkolási övezetbe bevont területek**   1. A Margit körút - Széna tér - Csalogány utca - Bem rakpart által határolt terület, beleértve a határoló utakat és tereket. 2. A Gábor Áron utca - Pasaréti út - Radna utca - Herman Ottó út - Lorántffy Zsuzsanna út - Fillér utca - Lévay utca - Alvinci út - Bimbó út -Alsó Törökvész út - Eszter utca - Áldás utca - Szemlőhegy utca- Józsefhegyi utca - Csejtei utca - Pusztaszeri út - Szépvölgyi út - Árpád fejedelem útja - Slachta Margit rakpart - Margit körút - Széll Kálmán tér - Szilágyi Erzsébet fasor által határolt terület, beleértve a határoló utakat és tereket, valamint a Szilágyi Erzsébet fasornak a Pázsit utca és Házmán utca közötti szakasza.” |
|  | **6. §**  Nem lép hatályba Budapest Főváros II. Kerületi Önkormányzat Képviselő-testületének a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI. 24.) önkormányzati rendelet módosításáról szóló 40/2020. (X. 30.) önkormányzati rendelete. |
|  | **7. §**  Nem lép hatályba Budapest Főváros II. Kerületi Önkormányzat Képviselő-testületének a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI.24.) önkormányzati rendelet módosításáról szóló 23/2022.(VI.28.) önkormányzati rendelete. |
|  | **8. §**  Ez a rendelet Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010.(VI.4.) Főv. Kgy. rendelet módosításának hatályba lépésével egyidejűleg lép hatályba és az azt követő napon hatályát veszti. |

**Budapest Főváros II. Kerületi Önkormányzat Képviselő-testületének /2022. ( . .) önkormányzati rendelete**

**a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában meghatározott feladatkörében eljárva a következőket rendeli el.

**1. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 1. § (3) bekezdése helyébe a következő rendelkezés lép:

„(3) A várakozási övezetekben munkanapokon 8.30 órai üzemkezdettel az A, B és C zónákban 18:00, 20:00, illetve 22:00 óra között, díjfizetés ellenében lehet várakozni.”

**2. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3. § (2) bekezdése helyébe a következő rendelkezés lép:

„(2) A lakossági várakozási hozzájárulás az 1. § (2) bekezdésben meghatározott melléklet 1. és 2. pontban szereplő, kerületi önkormányzati tulajdonú területeken és a főváros területén a parkolás rendjét szabályozó 30/2010. (VI.4.) Főv. Kgy. rendeletben rögzített fővárosi önkormányzati tulajdonú közúti várakozóhelyeken időtartam korlátozás nélküli várakozásra jogosít.”

**3. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3/A. § (5) bekezdése helyébe a következő rendelkezés lép:

„(5) A gyermekszállítási várakozási hozzájárulás adott év augusztus 31-ig érvényes. Amennyiben a hozzájárulás kiadása adott év augusztus 31-ét követően történt, úgy annak érvényessége a kiadás évét követő év augusztus 31-e.”

**4. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 4. § (3) bekezdése helyébe a következő rendelkezés lép:

„(3) A gazdálkodói várakozási hozzájárulás az adott zónában lévő kerületi önkormányzati tulajdonú közúti várakozóhelyeken kedvezményes díjú és üzemidőn belül időtartam korlátozás nélküli várakozásra jogosít”.

**5. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 1. melléklete helyébe az 1. melléklet lép.

**6. §**

Nem lép hatályba Budapest Főváros II. Kerületi Önkormányzat Képviselő-testületének a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI. 24.) önkormányzati rendelet módosításáról szóló 40/2020. (X. 30.) önkormányzati rendelete.

**7. §**

Nem lép hatályba Budapest Főváros II. Kerületi Önkormányzat Képviselő-testületének a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet módosításáról szóló 23/2022.(VI.28.) önkormányzati rendelete.

**8. §**

Ez a rendelet Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet módosításának hatályba lépésével egyidejűleg lép hatályba és az azt követő napon hatályát veszti.

|  |  |
| --- | --- |
| **Őrsi Gergely** **polgármester** | **dr. Szalai Tibor** **jegyző** |

*1. melléklet*

„*1. melléklet*

**A Budapest Főváros II. Kerületi Önkormányzat által a parkolási övezetbe bevont területek**

1. A Margit körút - Széna tér - Csalogány utca - Bem rakpart által határolt terület, beleértve a határoló utakat és tereket.

2. A Gábor Áron utca - Pasaréti út - Radna utca - Herman Ottó út - Lorántffy Zsuzsanna út - Fillér utca - Lévay utca - Alvinci út - Bimbó út -Alsó Törökvész út - Eszter utca - Áldás utca - Szemlőhegy utca- Józsefhegyi utca - Csejtei utca - Pusztaszeri út - Szépvölgyi út - Árpád fejedelem útja - Slachta Margit rakpart - Margit körút - Széll Kálmán tér - Szilágyi Erzsébet fasor által határolt terület, beleértve a határoló utakat és tereket, valamint a Szilágyi Erzsébet fasornak a Pázsit utca és Házmán utca közötti szakasza.

Általános indokolás

Budapest Főváros II. Kerületi Önkormányzat Képviselő-testületének aII. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosítása vált szükségessé, tekintettel a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet (a továbbiakban: Főv. Kgy. rendelet) 2022. szeptemer 5-ével hatályba lépő módosítása kapcsán.

Részletes indokolás

**Az 1. §-hoz**

Az eltérő időtartamban kijelölt várakozási övezet üzemidejének előírásait rögzíti.

**A 2. §-hoz és a 4. §-hoz**

A várakozási hozzájárulás kapcsán szükséges módosításokat tartalmazza.

**A 3. §-hoz**

A gyermekszállítási kedvezmény érvényességére vonatkozó szabályozást pontosítja.

**Az 5. §-hoz**

Az egységesített zónák határoló útvonalainak változását rögzíti.

**A 6. §-hoz és a 7. §-hoz**

A Jogalkotásról szóló 2010. évi CXXX. törvény 9. §-ában foglaltakra és a szabályozás azonos tárgyára figyelemmel a korábbi rendeletek hatályba lépése nem szükséges.

**A 8. §-hoz**

Hatályba léptető és hatályon kívül helyező rendelkezéseket tartalmaz.